
GESCAP - gesztusfelismerő rendszer

A TDK dolgozat témája egy olyan szoftver megtervezése és elkészítése, mely a felhasználó által tett gesztusokat képes érzékelni, és megfelelően reagálni rájuk.
Ennek első lépése a környezetről történő képalkotás, ez a Microsoft Kinect szenzorának segítségével valósul meg, mely mind RGB, mind mélységi képet képes szolgáltatni. Ezeken a videófolyamokon a szoftver meghatározza a kéz helyzetét, megvizsgálja, hogy a felhasználó kíván-e gesztust végrehajtani. Amennyiben úgy látja, hogy igen, a kéz által bejárt útról létrehoz egy leírót, és megvizsgálja, hogy ezen leíró egyezik-e egy már korábban elmentettel. Amennyiben egyezést talál, sikeresen felismerte a gesztust, így végrehajtja az ehhez tartozó interakciót (aktív ablak váltása, görgetés, stb). Ezen részegység képes a felhasználó kezének mozgása által a kurzort is vezérelni.
Továbbá megvizsgáltunk és összehasonlítottunk többféle kézszegmentálási eljárást is.
A szoftver a .NET alapú C# nyelven íródott, és megjelenítésre a WPF keretrendszert használja. Szoftverünk a Kinecthez kiadott Kinect for Windows SDK-t, illetve EmguCV-s függvényeket használ.



